Beatrice de Graaf

Beatrice A. de Graaf (Putten, 19 april 1976) is in Nederlânsk histoarikus en heechlearaar oan de Universiteit Utert. Sy is geregeld oan 't wurd yn de media as terrorismedeskundige.

 Stúdzje en wurk 
De Graaf studearre Skiednis en Dútsk oan de Universiteit Utert en de Universiteit fan Bonn. Desimber 2004 promovearre se op in proefskrift oer de relaasje tusken de DDR, de fredesbeweging en de Nederlânske tsjerken. Foar dit proefskrift ûntfong se yn 2005 de Max van der Stoel-Minskerjochtepriis.Award winners Max van der Stoel Human Rights Award, Tilburg University. Sjoen 28 maart 2015 Nei har promoasje wurke De Graaf yn Utert as universitêr dosint. Yn 2007 stapte se oer nei de Universiteit Leien, dêr't se mei-oprjochter wie fan it Centre for Terrorism and Counterterrorism (CTC), ferbûn oan de Kampus De Haach. Yn 2012 waard se beneamd ta heechlearaar 'Konflikt en feilichheid yn histoarysk perspektyf' oan it CTC. Yn febrewaris 2014 gie se werom nei de Utertske universiteit. Dêr beklaait se de learstoel "History of International Relations & Global Governance" binnen it strategysk tema "Instituties".Beatrice de Graaf wordt hoogleraar bij de Universiteit Utrecht, parsebericht Universiteit Utert, 5 desimber 2013

De Graafs oerkoepeljend ûndersykstema is de skiednis fan feilichheid en (kontra)terrorisme fan de 19e iuw ôf oan. Tusken 2009 en 2013 die hja ûndersyk op dat mêd mei in NWO VIDI & ASPASIA-beurs foar it projekt Enemies of the State,Enemies of the State. The making of the National Security State in the Western world, 1945-2001, webstee NWO. Sjoen op 28 maart 2015 en as Fellow oan it Netherlands Institute for Advanced Study (NIAS). Yn 2014 krige se in ERC Consolidator Grant foar it projekt Securing Europe, Fighting its enemies, wêrfoar't hja mei in tiim fan histoarisy de ûntjouwing fan Jeropeeske feilichheidsrezjymes tusken 1815 en 1914 ûndersiket.Prestigious European grant for Beatrice de Graaf, parseberjocht Universiteit Utert, 9 desimber 2013 Njonken dat docht se ferskaat oan ûndersyk nei terrorisme en feiligens yn de ienentweintichste iuw, bygelyks nei de effekten op de mienskip fan rjochtsaken tsjin terroristen.Terrorists on Trial. The Court Room as a Stage in the Struggle for Publicity, Public Support and Legitimacy, website NIAS-KNAW. Sjoen op 28 maart 2015

Yn 2021 en 2022 hat it VPRO-radioprogramma Argos omtinken jûn oan in beskuldiging fan in âld-learling fan De Graaf dy't leaude dat passaazjes út syn proefskrift en papier werom te lêzen binne yn har boek Tegen de terreur (2018). Nei in ûndersyk stelde de Universiteit Utrecht dat der gjin ynbreuk wie op de wittenskiplike yntegriteit.Wetenschappers: Kwestie-de Graaf voer voor integriteitscommissie Argos Ellen van den Berg 19 maart 2022 Yn 2022 publisearre se it essay Crisis! by gelegenheid fan de lanlike Moanne fan de Skiednis.

Njonkenaktiviteiten
Beatrice de Graaf is lid fan De Jonge Akademy fan de KNAW,Leden van De Jonge Akademie de European Council on Foreign Relations en ferskate advyskommisjes op it mêd fan nasjonale en ynternasjonale feiligens. Yn de media jout se as terrorisme-ekspert geregeldwei kommentaar op de aktualiteit.

Fan novimber 2004 oant juny 2013 wie De Graaf foarsitter fan de Vereniging van Christen-Historici (VCH). Yn 1998 wie se al redakteur wurden fan Transparant, it kwartaaltydskrift fan de VCH.Historicus met christelijke scoop, Reformatorisch Dagblad, 15 novimber 2004 Beatrice de Graaf is lid van de KristenUny en stie foar dy partij as fyfde op de list foar de ferkiezing fan de Earste Keamer yn 2015 (de KristenUny helle trije sitten).Kandidatenlijst ChristenUnie Eerste Kamer 2015. Sjoen op 28 maart 2015

Sûnt juny 2014 is se lid fan de European Council on Foreign Relations. 

Op 23 jannewaris 2015 waard Beatrice de Graaf tegearre mei Alexander Rinnooy Kan beneamd ta foarsitter fan de Nasjonale Wittenskipsagenda.Beatrice de Graaf en Alexander Rinnooy Kan voorzitters Nationale Wetenschapsagenda, Rijksoverheid.nl, 23 jan. 2015 Yn 2017 waard De Graaf beneamd ta lid fan de Keninklike Nederlânske Akademy fan Wittenskippen en yn 2018 waard har de Stevinpreemje (2,5 miljoen euro) takend troch de NWO. Yn 2022 publisearre se mei KNAW-kollega's de hantrekken Wetenschap met de ramen open. [ 18 ]

 Bibliografy (in kar) 
Boeken
 Duitsland en Europa 1945-2000. De Nieuwe Studiegids havo/vwo 2000-2001 voor het CSE geschiedenis en staatsinrichting, Amsterdam: Meulenhoff Edukatyf 1999
  Over de muur: de DDR, de Nederlandse kerken en de vredesbeweging, Amsterdam: Boom 2004, (proefskrift Universiteit Utert)
 (mei Isabelle Duyvesteyn) Terroristen en hun bestrijders: vroeger en nu, Amsterdam: Boom 2007
  Theater van de angst: de strijd tegen terrorisme in Nederland, Duitsland, Italië en Amerika, Amsterdam: Boom 2010
  Gevaarlijke vrouwen: tien militante vrouwen in het vizier, Amsterdam: Boom 2012Het glazen plafond van Tanja Nijmeijer, Trouw, 25 novimber 2012
 Evaluating Counterterrorism Performance. A Comparative Approach, Oxford/New York: Routledge 2011, 2014
 Heilige Strijd, het verlangen naar veiligheid en het eind van het kwaad, 2017. In persoanlik essay oer it kwea.
 Tegen de terreur. Hoe Europa veilig werd na Napoleon, Amsterdam: Prometheus 2018
 Radicale verlossing. Wat terroristen geloven. Prometheus, 2021

Bondels
 Beatrice de Graaf, Erwin Muller en J.A. van Reijn (red.), Inlichtingen- en veiligheidsdiensten. Alfen oan de Ryn: Kluwer 2010.
 Beatrice de Graaf, George Dimitriu en Jens Ringsmose (red.), Strategic Narratives, Public Opinion and War : Winning domestic support for the Afghan War, Londen: Routledge 2015

Essay
Yn 2022 publisearre se it essay Crisis! by gelegenheid fan de lanlike Moanne fan de Skiednis.

Artikelen
 F. Demant en Beatrice de Graaf, 'How to Counter Radical Narratives: Dutch Deradicalization Policy in the Case of Moluccan and Islamic Radicals', Studies in conflict and terrorism, vol.33 iss.5 (2010) s. 408-428
 Beatrice de Graaf en Cornel Zwierlein, 'Historicizing Security. Entering the Conspiracy Dispositive', Historical Social Research, vol.38 iss.1 (2013) s. 46-64
 Beatrice de Graaf en Marieke de Goede, 'Sentencing Risk. Temporality and Precaution in Terrorism Trials', International Political Sociology, vol.7 iss.3 (2013) s. 313-331
 Beatrice de Graaf, 'The Van Gogh Murder and Beyond', In: Bruce Hoffman & Fernando Reinares (red.), The evolution of the global terrorist threat : from 9/11 to Osama bin Laden's death (pp. 144-187), New York: Columbia University Press 2014
 Beatrice de Graaf, 'Second-tier Diplomacy. Hans von Gagern and William I in their Quest for an Alternative European Order, 1813-1818', Journal for Modern European History, vol.12 iss.4 (2014) s.546-566
 George Dimitriu en Beatrice de Graaf, 'Fighting the War at Home: Strategic Narratives, Elite Responsiveness, and the Dutch Mission in Afghanistan, 2006–2010', Foreign Policy Analysis (forthcoming 2015, earst online 18 juny 2014)
 de Graaf, B. A. (2018). Vorstin op vredespad: Wilhelm II en Wilhelmina en het einde van de Eerste Wereldoorlog. Tijdschrift Voor Geschiedenis, 131(4), 577-604 (Digitale ferzje TvG)

 Lêzingen en publike optredens (kar-út) 
 Het Nationaal Archief als tijdbom (Ketelaarlêzing), 19 novimber 2012
 Ecce homo. Herkenning en registratie in geschiedenis en veiligheidsbeleid. De historicus als veiligheidsonderzoeker Oraasje Universiteit Leien, 22 maart 2013
 Zomergasten, 11 augustus 2013
 DWDD University, 12 maart 2016 (oer terrorisme) en 25 maaie 2017 (oer spionaazje)

 Keppeling om utens 
 Webside Beatrice de Graaf by de Universiteit Utert
 Beatrice de Graaf by FID Benelux-Forschungsverzeichnis



Kategory:Nederlânsk skiedkundige
Kategory:Nederlânsk heechlearaar
Kategory:Heechlearaar oan de Universiteit Leien
Kategory:Heechlearaar oan de Universiteit Utert
Kategory:Nederlânsk tydskriftredakteur
Kategory:Terrorisme
Kategory:Lid fan De Jonge Akademy
Kategory:Lid fan de Keninklike Nederlânske Akademy fan Wittenskippen
Kategory:Putten
Kategory:Persoan berne yn 1976